Pishloq pichog‘i. Pishloq pichogʻi — pishloqni kesish uchun qoʻllaniladigan oshxona pichogʻ. Pishloq naviga qarab bir necha turdagi pishloq pichogʻi mavjud. Pishloq pichogʻi deyilganda, koʻp hollarda yumshoq pishloq pichogʻi tushuniladi. GOST R 51015-97 „Maishiy va maxsus pichoqlar. Umumiy texnik xususiyatlar“ standartiga muvofiq, pishloq pichoqlari maxsus pichoqlar sirasiga kiradi; ularning umumiy uzunligi 370 mm, tigʻ uzunligi — 240 mm, pichoqning kengligi va qalinligi — mos ravishda 40 va 1,6 mm boʻlishi kerak. Yumshoq pishloqlar uchun pichoq. Yumshoq pishloqlar oʻtkir tishli pichoqlar bilan kesilishi kerak. Bunday pichoq tigʻida pishloq yopishmasligi uchun keng tirqishlar boʻladi. Shuningdek, juda yumshoq pishloqlar uchun ham alohida pichoqlar ham mavjud. Qattiq pishloqlar uchun pichoq. Parmesan kabi qattiq pishloqlar uchun maxsus pishloq pichogʻi ishlatiladi — u qisqa, qalin tigʻli boʻlib, ustrisa pichogʻiga oʻxshab ketadi.